“มูดี้ส์” หั่นแนวโน้มความน่าเชื่อถือกาตาร์สู่”เชิงลบ”
"มูดี้ส์" หั่นแนวโน้มความน่าเชื่อถือกาตาร์สู่"เชิงลบ" เหตุข้อพิพาทการทูตเสี่ยงกระทบศก.-การเงิน
5 ก.ค. 2560

มูดี้ส์ อินเวสเตอร์ เซอร์วิส ได้ปรับลดแนวโน้มอันดับความน่าเชื่อของประเทศกาตาร์ลงสู่เชิงลบ จากเดิมมีเสถียรภาพ เนื่องจากปัจจัยเสี่ยงด้านเศรษฐกิจและการเงินที่เกิดขึ้นจากความขัดแย้งทางการทูตระหว่างกาตาร์และกลุ่มประเทศอาหรับ
รายงานระบุว่า ความขัดแย้งที่เกิดขึ้นนี้ยังไม่มีแนวโน้มว่าจะได้รับการคลี่คลายในเร็ววัน ดังนั้น กิจกรรมทางเศรษฐกิจของกาตาร์จึงมีโอกาสที่จะได้รับผลกระทบจากการถูกปิดล้อมทางอากาศ ทางบก และทางทะเลโดยกลุ่มประเทศอาหรับ
ขณะเดียวกัน มูดี้ส์ได้คงอันดับความน่าเชื่อถือระยะยาวของกาตาร์ไว้ที่ Aa3  โดยสถานการณ์ความไม่แน่นอนที่เกิดขึ้นนี้มีแนวโน้มว่าจะยืดเยื้อไปจนถึงปีหน้า และไม่มีวี่แววว่าจะหาทางออกได้อย่างรวดเร็วในช่วงไม่กี่เดือนข้างหน้านี้